section_heading: Opis
paragraph_text: Veliki slap je najviši slap u Nacionalnom parku Plitvička jezera. Nalazi se pokraj Plitvica Sela na samom kraju Donjih jezera, u neposrednoj blizini ulaza 1 nacionalnog parka, sjeverno od velikih hotela. Potok Plitvica obrušava se uz grmljavinu vode, u jednom padu, preko litice od 78 metara, te zajedno s vodom iz donjih jezera tvori Sastavke koji se nakon 150 metara obrušavaju niz sedrenu barijeru i tvore rijeku Koranu. Ovo je najljepši dio Nacionalnog parka Plitvička jezera, svakako kada se stoji na obali Sastavaka kod ulaza 1, od kuda se pruža prekrasan pogled na Veliki slap i na kraj Donjih jezera.<ref>Plitvice: Veliki Slap - European waterfalls (pristupljeno 22. svibnja 2018., te arhivirano na: Wayback Machine i WebCite)